
Liex  omnibus  probata  in  operatione  mutilante  ut,  quantum  potest,  aegra  pars 
conservetur , etiam  chirurgos  veteriinis  temporibus  ducebat  iu  crure  ampu- 
tando, quum  illis  liceret  locum  amputationis  eligere.  Postea  illa  lex  negligeba- 
tur  minus  ob  ipsam  operationem  et  quae  illam  consequuntur,  quam  quod  grallae, 
quae  solae  prioribus  temporibus  adhibebantur,  amputatis  molestae  erant,  quum 
pars  cruris  in  ima  parte  amputati  a tergo  longe  promineret.  Qua  de  causa  am- 
putatio in  inferiore  tertia  cruris  parte  omnino  ommittebatur  eligebaturque  me- 
dia et  superior  cruris  pars  in  latitudinem  trium  quatuorve  digitorum  transverso- 
rum infra  tuberositatem  tibiae. 

Rediere  tamen  multi  iique  excellentissimi  chirurgi  ad  amputationem  in  in- 
feriore tertia  cruris  parte,  praecipue  Solingen,  Fabricius  Hildanus  et  Dionis, 
quorum  tamen  auctoritate  nondum  commendabatur.  — Ravaton,  White  praecipue 
Bromfield  primi  experientia  demonstraverunt,  quantum  illa  amputatio  alteram 
superiori  cruris  parti  adhibitam  superaret. 

Amputatio  cruris  in  inferiore  parte  praeferebatur  propter  minus  periculum, 
propter  partium  mollium  et  ossium  minorem  circuitum  et  quod  citius  convales- 
cit aeger  quodque  facilius  accommodatur  pes  artificialis.  — Sed  id  ipsum  quod 
ultimo  loco  positum  est  in  causa  fuit,  cur  chirurgi  illam  rejicerent,  quia  fulcrum 


6 


pedis  artificialis  solum  superioris  cruris  partem,  scilicet  condylum  tibiae,  attin- 
gere posset. 

Jam  Bromfield  *) , praestantia  amputationis  in  ima  cruris  parte  prae  illa, 
quae  in  altiore  loco  fit,  exposita  rectissime  de  pede  artificiali  monuit:  Valde 
providendum  esse,  ut  onus  corporis  aliquatenus  in  superiore  parte  tibiae  et  fibu- 
lae collocetur  et  sic  superiore  parte  capsulae  pedis  artificialis  sustentetur,  ita 
enim  latera  capsulae  prohibitura  esse,  quominus  ima  pars  membri  truncati  adeo 
descendat,  ut  eundo  prematur  et  cicatrix  erodetur. 

Juvat  afferre  observationem,  quam  Bromfield  protulit  amniissi  gangraena 
utriusque  pedis.  Vidit  feminam,  quae  utrumque  pedem  sphacelo  ammiserat,  orto 
ex  vehementissimo  frigore,  cui  illa  exposita  erat,  cum  summa  hieme  in  horreo 
degeret.  Sphacelus  primo  pedes  affecerat  et  usque  ad  malleolos  progressus  ibi  sua 
sponte  sine  ulla  cura  medica  et  chirurgica  terminatus  erat.  Circa  totum  crus 
cutis  post  aliquot  tempus  abscedebat  et  caro  ossaque  sphacelo  correpta  mox  a 
partibus  sanis  sine  ullo  sanguinis  profluvio  separabantur,  et  tres  certe  pollices 
inferioris  tibiae  et  fibulae  cum  gangraenosa  cute  et  musculis  decidebant.  Ae- 
grota affirmavit,  se  nonnisi  linamentum  siccum  imposuisse,  quod  ab  incolis 
pagi  quotidie  acceperit.  Postquam  vulnus  coire  coepit  de  compensanda  jactura 
tam  magnae  partis  pedum  cogitabat,  non  enim  in  mentem  ei  venit  genubus  uti 
ad  eundum . ut  ii  solent , qni  crure  amputato  infra  genu  pede  artificiali  utun- 
tur. Tandem  excogitavit  tale  remedium,  ut  vix  posset  sentiri  claudam  esse, 
neque  quum  in  plano  ambulabat  neque  quum  per  scalas  ascendebat  aut  descen- 
debat. Bromfieldio  quaerenti  annoii  partes  truncae  saepe  alterentur  multumque 
dolorem  facerent,  cum  totius  corporis  onus  in  extrema  parte  trunca  esset,  af- 
firmavit, id  haud  amplius  fieri,  invenisse  se  rationem,  qua  caveret,  ne  fundum 
capsulae,  in  qua  pes  esset,  trunca  attingerent.  Quae  capsula  ex  particulis 


1)  Chirurgische  Wahrnehinungen.  Aus  d.  Engl.  Leipzig  1744  pag.  131. 

constabat  sambuci  excavatis  et  lamellae  ope  cohaerentibus;  capsulam  tibiali  mu- 
nierat et  lana  crassa  farciserat  ita,  ut  in  superioribus  et  lateralibus  partibus  cap- 
sulae maxima  esset  resistentia;  ceterum  capsulas  firmiter  alligaverat  genubus  et 
si  opus  esset , laevam  et  planam  reddebat. 

Haec  observatio  Bromfieldicm  movit,  ut  amputationem  supra  malleolos  su- 
aderet. 

Quoniam  post  amputationem  cruris  in  inferiore  parte  tertia  usus  pedis  arti- 
ficialis necessarius  est  (ut  Bromfield,  Wright,  Ravaton  et  Trecourt  indica- 
runt), ad  quem  parandum  multi  sumptus  fiunt  et  quo  utentibus  crebrae  reparatio- 
nes necessariae  sunt.  Sabatier  hunc  modum  amputandi  in  divitibus  tantum 
adhibendum  censet  et  Pelletan  propter  minus  hujus  operationis  periculum  in 
senibus  et  invalidis  aegrotis  anteposuit. 

Hic  moneo,  Sabatierum  in  pluribus  supra  malleolos  amputatis  postea  in- 
tellexisse, ad  amputationem  in  superiore  parte  tertia  esse  recurreudum,  ut  in 
genu  ope  grallarum  incedere  possent. 

„On  en  a fait  plusieurs  essais  en  Frange,  mais  iis  n’ont  pas  reuissi.  J’ai 
vu  des  soldats  sur  lesquels  on  1’avoit  pratiquee  ne  pouvoir  se  servir  de  leurs 
bottiues,  parceque  son  usage  ulcerait  le  moignon  en  peu  de  temps,  ce  qui  les 
reduisait  a la  uecessite  de  garder  le  lit  plusieurs  mois  de  suite.  Lorsqu’ils 
portaient  une  jambe  de  bois  semblable  a celle  des  autres  amputes,  iis  eprou- 
vaient  des  ebranlemens  douloureux  dans  le  moignon,  ou  iis  se  heurtaient  con- 
tre  les  differens  corps  au  voisinage  des  quels  iis  se  trouvaient.  L’uu  d’eux 
m’a  rnenie  fait  longteinps  les  sollicitations  les  plus  pressantes  pour  que  je  lui 
coupasse  une  seconde  fois  la  jambe  a 1’endroit  ordinaire.  Le  defaut  de  la  bot- 
tine  que  l’on  avoit  fait  faire  a ces  malades  est  sensible.  Le  poids  du  corps, 
qui  portait  sur  la  surfage  du  moignon  obligeait  la  peau , qui  le  recouvre  a re- 


I)  Medecine  op6ratoire.  2de  Edit.  Paris  1810.  Toin  III.  p.  377. 

monter  vers  le  genou  et  causait  a la  cicatri9e  des  tiraillemens , aux  quels  il 
etoit  impossible,  qu’elle  resista  long  temps. 

Vidal  de  Cassis  aliique  referunt  etiam  Pareum  post  amputationem  in  in- 
feriore tertia  parte  cruris  factam  propter  graves  aegri  molestias  coactum  fuisse, 
ut  altius  amputaret;  quod  quidem  falsum  est,  quum  Pare  de  avulso  solummodo 
pede  per  glandem  plumbeam  loquatur,  ut  ex  hoc  loco,  quem  refero,  elucet: 
„Je  sais,  que  le  Capitaine  Leclerc,  etant  sur  un  uavire,  eut  un  coup  de  canon, 
qui  lui  emporta  le  pied  un  peu  au  dessus  de  la  cheville,  de  la  quelle  plaie  il 
fut  gueri;  mais  quelque  temps  apres,  voyant  que  sa  jambe  lui  nuissait , la  fit 
couper  jusqu’a  cinq  doigts  pres  du  genou  et  mainteuant  se  trouve  mieux  a 
marcher  qu’il  ne  faisait  auparavanta. 

Quamquam  recentiore  tempore  Richter,  C.  de  Siebold,  B.  Bell,  Hey, 
Schreger,  Brunninghausen,  Ch.  Bell  aliique  amputationem  in  inferiore  tertia 
parte  cruris  ut  concessam  defenderint,  a plurimis  tamen  chirurgis  amputatio  in 
media  et  superiore  parte  tertia  cruris  aptissima  existimebatur , praecipue  ab 
Lassus,  Sabatier,  Larrey,  Leveille  , Boyer,  Ricuerand  , Dupuytren,  Gu- 
thrie , Lawrence,  $.  et  A.  Cooper  et  ab  omnibus  fere  Germaniae  chirurgis; 
ita  haec  operatio  quodammodo  in  oblivionem  venerat. 

Zang  *)  vulgarem  proponit  methodum  amputationis  per  sectionem  circula- 
rem cruris  tres  digitos  super  condylum  internum  non  addens  quantum  opera- 
tioni in  ima  cruris  parte  tribuendum  sit. 

Textor1 2)  ait:  crus  semper  tres  digitos  transversos  super  spinam  tibiae 
amputari,  si  id  ex  arbitrio  chirurgi  fieri  potest;  quia  longius  membrum  ampu- 
tatum aegroti  non  solum  inutile  est,  sed  etiam  detrimento,  excepta  ea  condi- 
tione, si  aegrotus  tam  feliciter  vivat,  ut  nibil  sit  causae,  cur  in  pede  artifi- 
ciali diutius  haereat  aut  eat , quam  sibi  placeat. 


1)  Darstelluug  blutiger  Operationen.  Band  10.  pag.  169. 

2)  Gruiuiziige  scur  Lehre  chirurgischer  Operationen,  Wflrzburg  1835.  pag.  403. 

Nuperrime  autem  amputatio  in  inferiore  tertia  parte  cruris  a pluribus  chi- 
rurgis iterum  iterumque  recepta  et  de  illa  opinio  emissa  est,  solitam  methodum 
amputationis  per  incisionem  circularem  hoc  loco  magnam  praebere  difficultatem, 
crassam  adhaerentemque  cutem  rite  solvendi  et  revolvendi,  ut  in  ampliori  cruris 
ambitu  partes  dissecentur;  equidem  timebant,  cutem  facile  mortificari  aut  truncam 
partem  diformem  reddi;  singulares  igitur  modos  ad  hanc  amputationem  propo- 
nebant, praecipue  segmento  cutis  et  carnis  in  posteriore  cruris  parte  relicto  et 
his  incommodis  occurrere  studebant,  quum  nonnulli  ut  Vacca,  Roux  aliique 
consueto  modo  per  sectionem  circularem  uterentur. 

Secundum  methodum  Salemi  *)  anterior  cruris  pars  in  semicirculum  inci- 
denda est  et  tunc  amputatio  instituenda  cum  relicto  carnis  segmento,  quod  cul- 
tro transfodiente  formaretur. 

Lenoir  2)  amputationem  per  incisionem  circularem  ita  instituit:  Chirurgus 
interiori  lateri  cruris  adstans  parvo  cultro  circiter  1 lflu  infra  eum  locum,  in 
quo  ossa  dissecanda  sunt,  cutem  in  circulum  incidit  usque  ad  fasciam,  tum 
apice  cultri  cutem  ad  perpendiculum  incidit  ita,  ut  haec  incisio  iy2"  longa  in 
interna  facie  tibiae  prope  marginem  illius  decurrens  in  primam  incisionem  inci- 
dat. Deinde  unum  alterumque  vulneris  angulum  attollens  telam  cellulosam  nex- 
umque cum  fascia  et  periosteo  dissecat.  Duaque  format  segmenta,  quae  usque 
ad  basin  retrahit.  Quae  segmenta,  quam  crassissima  possunt,  serventur  neque 
super  anteriorem  tertiam  partem  cruris  producantur,  solum  a posteriore  ejus 
parte  et  a lateribus  tela  cellulosa,  quibus  cutis  cum  fascia  conjungitur,  disse- 
centur. Quo  modo  limbus  quasi  formatur,  cujus  pars  anterior  difissa  solum  ad 
utrumque  tibiae  latus  replicatur,  ita  ut  ovalem  formam  accipiat,  quam  culter  in 
prima  musculorum  incisione  sequitur.  Qua  de  causa  chirurgus  aciem  cultri  ex- 
terno tibiae  margine  imponit  et  ad  internum  ejus  marginem  circumducit  accurate 

1)  Des  inconvenients  de  l’amputation  de  ]a  jambe  au  lieu  d’election.  Paris  1825, 

2)  Archives  generales  de  m6decine.  Juillet  1840. 

obliquam  limbi  directionem  sequens.  Quae  incisio  totam  crassitudinem  muscu- 
lorum superficialium  in  parte  posteriore  cruris  attingit.  Ad  superius  nunc  tra- 
hitur hoc  stratum  musculorum  cum  obtegente  cute,  quae  si  partes  eum  locum, 
in  quo  ossa  disecanda  sunt,  attingerint , chirurgus  in  circulum  profundius  mus- 
culorum stratum  dissecat  et  tum  ut  fieri  solet  sectionem  interosseam  instituit. 
Ope  splenii  fissi  partes  molles  retinentur  ossaque  dissecantur.  Vasis  ligatis  par- 
tibusque super  ossa  detractis  fascia  expulsiva  applicatur  et  marginibus  vertica- 
lis incisionis  suturis  conjunctis  vulnus  circularem  formam  assumit,  quod  in  di- 
rectione anterioris  et  posterioris  diametri  cruris  emplastris  adhaesivis  conjungi- 
tur. Trunca  pars  externo  latere  et  declivis  locatur. 

Blandin  simili  modo  ut  Ravaton  agit  et  dua  quadrangula  lateralia  seg- 
menta format,  duas  incisiones  longitudinales  circulari  sectioni  inserens. 

Sedillot 1  2)  ovale  anterius  aut  posterius  segmentum  format,  quo  regulare 
vulnus  oritur  et  linearis  cicatrix  minori  ossium  diametri  respondet. 

Velpeau3),  qui  non  timet,  quae  Lenoir  suo  operandi  modo  cavere  stu- 
det, sectionem  circularem  probat,  (uti  Goyrand  4);  cutem  nempe  in  circulum, 
quam  proxime  potest  in  basi  malleolorum  dissecat  et  ambitu  iy2/7  ex  parte  an- 
teriore et  solummodo  1"  a posteriore  solvit ; tum  tendinem  Achillis  et  anteri- 
ores ac  laterales  tendines  ad  basin  plicae  cutis  discindit.  Culter  interosseus 
adhibere  plerumque  non  potest,  cum  spatium  interosseum  vix  aliquot  linearum 
sit. 

In  dijudicandis  his  variis  modis  amputationis  cruris  in  inferiore  tertia 
parte  haud  magni  est  momenti  ad  operationis  eventum,  nuin  hoc  an  illo  institua- 
tur modo , quum  cutis  pro  futuro  tempore  ad  truncata  obtegenda  solummodo 


1)  Garaver,  These  Nr.  331  Paris  1837. 

2)  Traite  de  M6decine  op6ratoire.  Paris  1846.  p.  341. 

3)  Nouveaux  Eleinents  de  M6decine  operatoire.  3e  Edit.  Paris  1S39.  Tom  II.  p.  504. 

4)  Bulleti»  de  1’Academie  royale  de  Mddecine.  Tom  I et  II.  1837. 

conservetur.  Praestat  quidam  haec  operatio  facilitate  quadam  celerique  ac  bona 
cicatrisatione  vulneris;  summo  jure  autem  illae  imputatur  grave  incommodum, 
pedem  artificialem  amputato  bene  convenientem  adhuc  desiderari,  inde  amputatis 
ex  illa  nullum  commodum  exstat.  Recte  igitur  Sedillot  ait,  hanc  operatio- 
nem relictam  esse  propter  deficientem  bonum  apparatum  aut  convenientem  cal- 
ceum ; apparatum  Wilsonii,  calceum  Ravatonii,  pedem  artificialem  Millei  raro 
profuisse  atque  sic  problema,  quod  non  sineret  operationem  istam  in  praxin  in- 
duci nondum  esse  solutum.  — Difficultates  in  applicando  pede  artificiali,  qui 
nonnisi  in  parte  superiore  cruris  fulciri  potest,  praecipue  ex  longitudine  membri 
amputati  oriuntur,  quo  fit,  ut  cutis  facilius  distensione  ledatur  et  eo  facilius 
excorietur,  quum  cutis  eo  loco  minus  telae  cellulosae  habens  omnino  rigidior 
minusque  mollior  sit.  Ad  haec  incommoda  evitanda  Martin  pedem  artifici- 
alem proposuit,  qui  in  pede  et  genu  articulo  praeditus  unicum  fulcrum  in  tu- 
bere ossis  ischii  habet ; minimi  ponderis,  et  commodus  euntibus  stantibusque 
est,  cicatrix  partis  truncatae  absque  ulla  pressione,  libera  in  illo  tenetur  et  pror- 
sus jacturam  pedis  occultat;  sed  pretium  illius  permagnum  est  et  quamquam  hic 
pes  artificialis  egregie  sit  excogitatus,  tamen  continuam  locomotiouem  non  ad- 
mittit qualem  simplex  pes  ex  ligno  fabricatus;  et  solummodo  conveniet  iis,  qui 
molestis  laboribus  vacant.  Secundum  Sedillot,  Martin  contendit  inter  qua- 
draginta exempla  amputationis  in  inferiore  parte  cruris  institutae  quatuor  tantum 
exitum  habuisse  infaustum;  recte  autem  Sedillot  monet,  tales  eventus  accura- 
tiore affirmatione  egere. 

Bene  igitur  Vidal  de  Cassis 1  2)  hac  de  re  dicit:  Quand  M.  Goyrand  me 
paria  pour  la  premiere  fois  don  son  projet  d’amputation  susmalleolaire,  je  lui 
dis:  je  serais  parfaitement  de  votre  avis,  si  le  malade  une  fois  gueri  pouvait 
se  faire  suivre  par  un  mecauicien , qui  pourroit  a chaque  pas  restaurer  la  jambe, 


1)  1.  c.  p.  233. 

2)  Trait6  de  Pathologie  externe  et  de  Medecine  operatoire.  Paris  1841.  Tom  V.  p.  900. 

que  vous  ferez  a votre  malade;  ou  bien  si  celui-ci  allait  toujours  en  voiture. 
«Texprimais  la  1’idee  de  Guthrie,  qui  en  pariant  de  cette  amputation  sus-malle- 
olaire  dit , qu’elle  convient  aux  riches  et  non  aux  pauvres.  *) 

Maxima  periodus  in  historia  amputationis  cruris  in  inferiore  parte  tertia 
initium  capit  ab  his  mutationibus,  quas  jam  ab  Hippocrate,  F.  de  Hildano  et 
Scoulteto  exarticulationi  in  articulo  pedis  jam  quodammodo  indicati  a Sedil- 
lier  et  Rossi  perfectae  et  a Brasdor  et  Sabatier  commendatae  afferre  chi- 
rurgi studuerunt. 

Brasdor *  2)  cutem  dorsi  pedis  transverse  sub  articulo  ab  uno  malleolo  ad 
alterum  dissecare  vult,  tum  sectionem  altius  in  articulum  usque  ad  diremtionem 
tendenis  Achillis  continuari. 

Sabatier  de  methodo  hujus  operationis  haud  accurate  loquitur  his  verbis: 
post  solitas  cautelas  tegumenta  circum  articulum  sub  eo  dirimuntur  et  tegumen- 
tis remotis,  articulus  aperitur  acie  cultri  ab  inferiore  ad  superius  inter  utrumque 
malleolum  et  astragalum  penetrante , tum  facile  pes  exarticulabitur , dissecandis 
tendinibus  et  ligamentis,  quae  nondum  diremta  sunt.  Facile  intelligitur  his  ope- 
randi methodis  neque  vulnus  bene  coire  neque  truncatam  partem  apte  formatam 
conservari  non  potuisse  et  hanc  ob  causam  postea  hanc  operationem  omnino  re- 
putiatam  esse,  quamvis  Brasdor  affirmaverit,  cicatricem  brevi  tempore  formatam 
duodecim  annis  non  ruptam  esse.  Quae  huic  operationi  opponuntur  malleolis 
prominentibus  impediri,  quominus  cicatrix  pondus  corporis  sustinere  possit  et 
paucis  partibus  mollibus  multisque  tendinibus  articulum  circumdantibus,  pericu- 


li Praeter  autores  relatos  comparandi  sunt: 

Maestri,  Diss  de  cruris  amputationis  ad  inferiorem  potius  quam  ad  superiorem  partem  perac- 
tae praestantia,  Pavia  1832. 

Arnoi.ff  et  Martin,  in  Annales  de  la  Chirurgie  1841.  Nr.  10. 

Lawrik,  in  London  Medical  Gazette  1842.  Nr.  29.  pag.  271. 

2)  Essais  sur  les  amputations  dans  les  articles  in  Memoire  de  Chirurgie. 

losos  effici  casus,  Velpeau  j)  negat  et  certo  ducit,  quod  jam  a Brasdorio  ob- 
servatum esse,  summos  malleolorum  apices,  sensim  sensimque  retundi,  totam 
articuli  extremitatem  protundari  et  satis  cutis  relinqui  ad  magnum  vulnus  obte- 
gendum. Adjicit  ex  Cuprie2),  per  longum  tempus  visum  esse  veteranum,  in 
quo  haec  operatio  in  bello  russico  peracta  erat  et  qui  calceo  utebatur,  quem 
ipse  invenerat  eodem  fere  modo  constructum , ut  qui  a Mille  menunoratur. 

Ex  observatione  Lenoiri,  qui  membrum  amputatum  anno  1834  investigavit, 
intellectum  est , amputationem  pedis  in  hoc  exemplo  haud  regularem  fuisse  et 
alterum  malleolorum  defuisse. 

Kluge  optimum  putat  laciniam  anteriorem  formari,  quum  ex  uno  quoque 
malleolo  2 — 21(2"  longa  sectio  ad  anterius  fiat,  quod  sectione  transversa  con- 
jungitur et  lacinia  usque  ad  articulum  dirimitur;  tum  in  latere  posteriore  partes 
dirimendae  sunt  sectione  semicirculare  pedeque  exarticulato  malleoli  serrula 
phalangum  tollendi. 

Levejllk  duas  lacinias  per  sectionem  faciendas  suasit : Ab  uno  ad  alterum 
malleolum  super  pedis  dorsum  sectio  semilunaris  facienda  est,  lacinia  usque  ad 
articulum  dirimenda,  articulus  ipse  solvitur  tumque  cultro  inter  tendinem  Achil- 
lis osque  calcaneum  ad  plantam  pedis  operandum  est,  ut  lacinia  duorum  polli- 
cum formetur.  Quae  lacinia  quum  facile  angustior  fiat,  «Leger  per  duas  sectio- 
nes longitudinales  a margine  malleolorum  posteriore  illam  determinare  vult,  mal- 
leolos ut  Kluge  serra  desecat  et  anteriorem  laciniam  cum  posteriore  jungit.  3) 

Velpeau  hanc  operationem  ita  commendat  ut  duae  semilunares  incisiones 
una  super  dorso  pedis  altera  super  calce  12  ad  15'"  ad  anterius  et  posterius 
ab  articulatione  remotas  conjungantur,  ut  altera  luna  semiformis  in  quoque  latere 
formetur  circiter  unum  pollicem  sub  malleolis,  cute  retracta  et  tendinibus  mus- 

1)  1.  c.  pag\  498. 

2)  Th6se  Nr.  110.  1824. 

3J  Bi, Asius,  Akiurgic,  2te  Auflage.  Halle  1841.  Tom  III.  pag.  995. 


IU 


culi  extensoris  digitorum,  peronei,  tibialis  antici,  flexoribus  metatarsi,  tendine 
Achillis,  ligamentis  lateralibus  externis,  ligamento  laterali  interno  antico  et 
postico,  quam  proxime  potest,  diremtis,  tum  astragalus  facile  ex  cavitate  os- 
sium cruris  solvi  et  reliqua  pedis  pars  dirimi  potest.  Sanguine  sedato  vulnera 
ex  anteriore  ad  posterius  conjungantur  ita  ut  anguli  malleolos  prominentes  in- 
cludant. Si  vulneris  conjunctioni  malleoli  impedimento  sint , serrula  desecari 
possunt. 

Rossi  dua  formanda  esse  dicit  cutis  segmenta,  unum  in  interno,  alterum 
in  externo  latere,  quae  quidem  conjungere  difficile  erit. 

Lisfranc  sibi  oblatum  esse  affirmat  hominem,  cujus  articulus  pedis  ampu- 
tatus erat , qui  per  diem  ad  quinque  horas  sine  incommodo  ire  posset. 

Malgaigne 1  2)  his  operationis  rationibus  et  eventibus  permotus  de  propria 
methodo  cogitabat,  sed  accuratiore  anatomica  articuli  pedis  disquisitione  insti- 
tuta et  difficultatibus  oblatis,  aptum  calceum  amputatis  parandi,  invenit,  incom- 
moda esse  multo  majora;  quam  commoda,  qua  de  causa  hanc  operationem  om- 
nino esse  rejiciendam,  quod  omnes  chirurgi  confirmaverunt. 

Rust  3)  pedis  exarticulationem  omnino  rejicit , quippe  quae  praeter  difficul- 
tatem aegroto  utilitatem  nullam  afferrat  propter  malleolos  ex  utroque  latere  pro- 
minentes, quum  cicatrix  prematur  omnino  fieri  non  posse,  ut  membro  amputati 
aegrotus  utatur.  Idem  censet  si  totus  pes  removendus  sit,  etiam  crus  amputan- 
dum esse. 

Textor  4)  dubitat  num  omnino  haec  sit  adhibenda  operatio  eamque  tum 
demum  admittit,  quum  aegrotus  tam  felice  fruatur  conditione,  ut  ei  omnia  alia 
remedia  necessaria  ad  locomotionem  praesto  sint.  Operatione  data  methodum  a 


1)  Medecine  operatoire.  Tom  II.  pag.  229. 

2)  M6decine  operatoire.  Paris  1843.  pag.  337. 

3)  Handbuch  der  Chirurgie.  Berlin  1830.  pag.  655. 

4)  1.  c.  pag.  438. 


15 


Kluge  propositam  Brasdorianae  anteponendam  esse,  quum  ex  calce  apta  for- 
mari non  possit  lacinia;  quod  vero  praeceptum  ratio  operandi  a Syme  propo- 
sita et  eventus  ab  illo  observati  prorsus  refutant. 

Etiam  Blasius  hanc  rejicit  operationem,  quippe  qua  pars  solummodo 
nullius  pretii  extremitatis  servetur  tnembrumque  amputatum  nec  ad  eundum  nec 
ad  pedem  applicandum  artificialem  aptum  sit. 

Baudens 1  2)  exarticulatione  in  articulo  pedis  iterum  arrepta  proprium  indi- 
cavit modum,  quem  compluribus  aegrotis  adhibuit.  Chirurgus  in  dextro  latere 
aegroti  parvum  amputationis  cultrum  pone  calcem  in  insertione  tendinis  Achil- 
lis ponit;  partibus  mollibis  usque  ad  os  diremtis  cultrum  a posteriore  ad  ante- 
rius lineam  sequens , quae  inter  plantarem  et  dorsalem  pedis  superficiem  cogi- 
tatur aliquot  millimetra  a commissura  digitorum  in  uno  et  altero  margine  pedis 
ducit  conjungitque  has  duas  incisiones  tertia  transversali  et  semicirculari  ita, 
ut  totam  dorsalem  superficiem  pedis  in  forma  scorteorum  circumscribat.  In 
margine  pedis  interno  incisio  minus  profunda  sit,  quam  in  externo,  ne  cum  la- 
cinia parvus  fasciculus  muscularium  fibrarum  comprehendatur,  quae  superficiei 
plantari  propriae  sunt.  Hoc  modo  formatam  laciniam  manu  sinistra  capit  Chi- 
rurgus et  firmiter  attrahens  ab  osse  desecat;  magni  momenti  esse  dicit,  laciniam 
accurate  resecari  ab  ossibus,  ut  servatis  tendinibus  ac  musculis  satis  crassa  fiat 
et  praecipue  ut  arteria  tarsea  tota  servetur.  Usque  ad  articulum  lacinia  solvi- 
tur et  usque  ad  malleolorum  prominentias,  tum  tenuiores  et  pellucidae  ligamenti 
anterioris  fibrae  dirimuntur  ut  articulus  exponatur;  nouenim  amplius  in  articulum 
penetratur,  articuli  interspatio  ipsi  serrula  applicatur,  et  ope  illius  ab  anteriore 


1)  1.  c.  pag.  995. 

2)  Nouvelle  methode  des  amputations.  Premiere  mem.  Amp.  tibio-tarsienne.  Paris  1842. 
Bourgery,  Trait6  complet  de  TAuatomie  de  1’homme,  compreuant  la  medecine  operatoire.  Tom 
VI.  Pl.  83.  — Froriep's  chirurgische  Kupfertafeln.  Tab.  350.  — Comparandum  est : La 
Vesse  et  Raymond,  an  amp.  in  ima  pedis  junctura  celebr.  Paris  1760. 

ad  posterius  agitur  ita,  ut  non  solum  malleolorum  prominentiae,  sed  etiam  poste- 
rior pars  cavitatis  articuli  ossium  cruris  dirimatur;  sic  superficies  ossium  aequa- 
tur idque  hac  ratione,  ut  superficies  cartilaginea  solummodo  ex  anteriore  et  me- 
dia parte  servetur,  quae  vix  plus  quam  tertiam  ossium  partem  efficit;  tum  ab 
anteriore  ad  posterius  cultro  partes  molles  et  ligamenta  dirimuntur,  quae  per 
serram  integra  manserunt;  denique  tendo  Achillis  dissecatur,  quo  in  actu  cul- 
ter juxta  os  exacte  ducatur,  ut  quam  plurima  ex  parte  tendo  servetur.  San- 
guine sedato  lacinia,  quae  pondere  suo  vulneri  se  applicat,  cum  posteriore  mar- 
gine vulneris  pluribus  suturis  nodosis  conjungitur.  Baudens  tendinem  etiam 
Achillis  cum  tendine  musculi  extensoris  digitorum  communis  sutura  conjungere 
vult;  quae  sutura  adhibita  illi  in  prima  operatione  non  successit  quemque  ha- 
buerit eventum  in  altera  non  memorat  (Malgaigne.) 

Malgajgne  de  hac  operatione  dicit : esse  illam  potius  amputationem  in 
continuitate,  quam  in  contiguitate  et  ah  reliquis  cruris  amputationibus  in  eo  dif- 
ferre, quod  amputatus  ipso  membro  amputato  usus  incedere  possit.  Ex  duobus, 
qui  amputabantur , alter,  ut  Baudens  memmorat  causis  mortuus  est,  quae  ad 
operationem  non  attinebant,  alterum  Baudens  dicit  calcei  ope  bene  incedere. 

Sine  dubio  maxime  eo  excellit  haec  amputationis  ratio,  quod  eruis  profun- 
dius, quam  huc  usque  factum  est,  amputari  potest  et  minore  fortasse  cum  pe- 
riculo, certe  autem  cum  minoribus  sumtibus  libera  motio  in  articulatione  genu 
sustentatur. 

Anatomicas  rationes  tegumentorum  membri  amputati  post  curam  considerandi 
nec  Malgaigni  sententia  convenit,  nec  quod  Baudens  affirmavit,  quum  tegumenta 
membri  amputati  hic  sint  eadem,  quin  etiam  pejora  iis,  quae  in  amputatione  in 
inferiore  tertia  parte  cruris  conservantur.  Tendines  in  superiore  cutis  segmento 
servati  minime  hanc  rem  mutare  possunt  et  hoc  in  casu,  ut  in  omnibus,  quibus 
os  amputatum  cute  tegitur,  in  membro  amputato  ipso  fulcrum  pedis  artificialis 
minime  servari  potest,  quum  cutis  continua  pressione  sine  dubio  inflammetur  et 

excorietur  necesse  sit  aut  propter  dolorem  membri  amputati  in  calceo  com- 
pressi tollerari  nou  possit.  Quod  etiam  experientia  comprobavit,  quum  tibio— 
tarsali  amputatione  a Baudens  facta  aegrotus  per  totum  annum  soliti  calcei  ope, 
duabus  inetalleis  fereis  munito  facillime  progredi,  magnas  ambulationes  facere 
sine  molestia  per  scalas  ascendere  et  descendere  et  saltare  poterat;  qui  aegro- 
tus postea  receptus  est  in  hospitium  militum  invalidorum , in  quo  plures  versaba- 
tur menses,  membrum  amputatum  maximis  afficiebatur  doloribus,  cicatrix  denique 
denuo  rumpebatur  et  pluribus  locis  ulcerosa  facta  est,  duo  abscessus  qui  ali- 
quot diebus  ante  in  tela  cicatricis  exstiterant,  aperiebantur  et  verisimile  erat, 
ossa  aegrota  fuisse.  Magnis  doloribus  aegrotus  laborans  alteram  flagitabat  am- 
putationem prope  genu  faciendam.  1<) 

Huic  Baudensii  operandi  methodo  omnia  igitur  objici  possunt  et  fortasse 
majore  cum  jure,  quae  contra  amputationem  in  irtferiore  tertia  parte  dicta  sunt, 
quum  pedis  artificialis  fulcrum  solummodo  in  superiore  parte  cruris  esse  possit. 
Eadem,  imo  graviora  incommoda  de  operandi  modo  a Malgaignio  proposita 
valent,  quo  pes  exarticulatur  in  junctura  inter  astragalum  et  calcaneum  astra- 
galo relicto.  2) 

His  rebus  consideratis  ea  methodus  amputationis  in  articulo  pedis  institu- 
endae, quam  Syme,  Professor  clarissimus  Edinburgensis,  proposuit  et  ingenio- 
sissimam et  reliquis  omnibus  praeferendam  esse  videtur.  Hujus  methodi  proprietas 
in  eo  sita  est,  quod  crassa  et  tela  cellulosa  cutis  munita,  quae  calcem  et  poste- 
riorem plantae  pedis  partem  tegit,  de  osse  solvitur  et  in  cucculi  forma  promi- 
nentiis malleolorum  desectis  in  laevem  et  latam  faciem  condylorum  spongiosorum 
tibiae  ac  fibulae  sursum  replicata  densam  ac  firmum  facit  culcitam,  cujus  ope  parte 
truncata  pondus  corporis  sustentari  et  aeger  membro  amputato  ipso  usus  incedere 
potest.  Cutis,  qua  os  calcis  obtegitur,  ex  ipsius  structura  et  natura  pondus  cor- 

1)  Monthly  Journal  of  Medicat  Science.  New  Series.  Edinburgh  August.  1846 

2)  Gazette  medicale  de  Paris  1846,  pag.  779. 

poris  sustinet,  etiam  sanato  vulnere  hanc  retinet  virtutem  ideoque  pressione  cras- 
sior fit  et  callosa  neque  vero  inflammatione  et  absorptione  tenuatur  aut  excorietur. 

Syme  hanc  operationem  primus  mense  Septembri  1812  perfecit,  anno  1841 
promulgavit1)  et  ex  illo  tempore,  quas  plures  occasio  obtulerat  enarrans  in 
iisdem  ephemeridibus  operationem  istam  accuratius  explanavit  et  in  ultimo  trac- 
tatu 2),  quem  de  hac  operatione  dedit,  se  ait,  viginti  quatuor  fere  aegrotis  pros- 
pero eventu  operationem  adhibuisse.  Lyon,  IIandyside  3)  et  Duncan  feliciter  hanc 
operationem  perfecerunt.  Quamvis  hi  eventus  egregii  fuerint,  tamen  haec  opera- 
tio nondum  excitavit  attentionem  chirurgorum.  Ljston  4)  in  novissimo  opere 
nullam  ejus  mentionem  facit;  Ferguson  5)  primus  de  ea  agit,  quam  tamen  ipse 
non  perfecit.  Malgaigne  6)  refert  quae  Syme  de  hac  operatione  observavit  et 
expertus  est. 

Quum  Edinburgi  comnuarorarer  contigit  mihi,  ut  viderem  Symium  ipsum 
hanc  operationem  perficientem  et  tria  exempla  in  variis  curae  stadiis  attendere 
liceret.  Felix  hujus  operationis  successus  magnumque  ex  illa  commodum  ae- 
groto comparatum  summa  me  affecit  admiratione  videturque  hac  operatione  re- 
centiorum  artem  chirurgicam  splendidissime  esse  auctam.  Quum  caries  in  articulo 
pedis,  quae  est  saepissime  causa  cur  crus  amputetur,  plerumque  superficiem  tan- 
tum condylorum  tibiae  et  fibulae  complectatur  et  tum  cutis  calcis,  qua  mem- 
brum amputatum  tegatur,  bene  conservetur,  pro  certo  affirmare  licet,  si  haec 
operatio  in  usum  venerit  chirurgorum,  foret  amputatio  cruris  plerumque  vitari 
possit. 


1)  London  and  Edinburgh  Monthly  Journal  of  Medical  Science  for  Angust  1844. 

2)  Monthly  Journal.  New  Series.  August  1846. 

3)  Monthly  Journal  of  Medical  Science  for  October  1845. 

4)  Practical  Surgery,  fourth  Edition.  I.ondon  1846. 

5)  System  of  Practical  Surgery.  II.  Edition.  London  1846.  pag.  393. 

6)  Journal  de  Chirurgie.  1844.  pag.  287. 

Operatio  priino  adspectu  et  si  experimenta  in  cadaveribus  tantum  fiunt  pro- 
fecto difficilior  esse  videtur,  quam  re  vera  est : cutis  calcis  multo  facilius  sol- 
vitur ab  ossibus  in  vivis,  quam  in  cadaveribus,  quia  tela  celluloso -adiposa  in- 
filtratione  emollita  multo  facilius  dissecatur,  ita  ut  tempus,  quo  haec  operatio 
perficitur,  parvum  ab  amputatione  cruris  per  sectionem  circularem  diferrat;  dolor 
ipse  milii  minor  videbatur,  quam  in  amputatione  cruris;  huc  accedit,  quod  liga- 
tura vasorum,  quae  in  amputatione  cruris  haud  raro  magnas  difficultates  exhi- 
bet, in  amputatione  articuli  pedis  omnino  facilis  est.  Reactiones  post  operatio- 
nem minimae  sunt  et  non  solum  minus  periculosa  illa  est,  sed  cura  etiam  bre- 
viori paene  tempore  fit,  quam  in  solita  amputatione.  Quod  fausti  eventus  quos 
Syme  habuit,  plane  probant. 

Quum  optime , quae  Edinburgi  videndi  occasio  mihi  oblata  est  et  quae  ex 
colloquio  benignissimi  et  excellentissimi  viri  Symii  de  hac  operatione  compera- 
ram,  existimarem,  paullo  post  meum  reditum  mihi  contigit,  ut  in  Instituto  clinico- 
chirurgico  Heidelbergae  exemplum  huic  operationi  conveniens  afferretur,  cui 
amputatio  cruris  jam  fuit  destinata,  quod  pater  mihi  dilectissimus  ad  hanc  per- 
ficiendam operationem  reliquit,  cujus  historiam  infra  communicaturus  sum. 

Amputatio  in  articulo  pedis  hisce  actionibus  absolvitur: 

I.  Iucisioue  cutis. 

II.  Dissectione  partium  mollium  calcis  usque  ad  angulos  incisionis  cutis. 

III.  Exarticulatione  pedis. 

IV.  Dissectione  malleolorum  et  partis  condyloideae. 

V.  Conjunctione  vulneris  post  sanguinem  sedatum. 

I. 

Postquam  aegrotus  ut  in  amputatione  cruris  locatus  et  arteria  supra  genu 
aut  in  superiore  parte  tertia  femoris  tomaculo  compressa  et  crus  ab  adjutore 

firmiter  compreheusura  est,  chirurgus  tenet  cutem  pollice  ac  digito  indice  manus 

* 

sinistrae  posito  in  medio  utroque  malleolo  et  parvum  amputationis  cultrum  uno 
alterove  malleolo  in  summa  protuberantia  mediae  partis  opponit,  deinde  usque 
ad  os  penetrat  cultrumque  firmo  celerique  tractu  linea  recta  supra  totam  plan- 
tam pedis  deorsum  ducit  et  aliquantulum  convertens  recta  directione  usque  ad 
eandem  altitudinem  alterius  malleoli  ascendit.  Sic  omnes  partes  usque  ad  ossa 
dissecantur.  Uterque  finis  hujus  incisionis  per  sectionem  obliquae  currentem 
super  articulum  conjungitur  (Tab.  I.  Fig.  I.) 

Ferguson  proponit,  ut  sectio  fines  primae  incisionis  conjungens  in  semi- 
circulum ducatur,  quae  vero  minus  conveniens  videtur,  quam  sectio  recta;  ea 
enim  aequabilius  margini  inferioris  segmenti  adnectitur. 

II. 

Quum  nunc  anterior  pedis  pars  ab  adjutore  firmiter  teneatur  chirurgus  in 
unum  aut  alterum  angulum  incisionis  perpendicularis  cultrum  inducit  et  sectio- 
nibus reiteratis  partes  molles  ab  ossibus  dirimit  usque  super  insertionem  tendi- 
nis Achillis,  quem,  sic  formata  lacinia  super  calcem  reposita,  dissecat.  Qua  in 
sectione  pollex  manus  sinistrae  semper  vulneris  margini  imponendus  et  hic 
quam  maxime  potest  detrahendus  est,  dum  index  parti  cutis  externa  adprimi- 
tur  cultro  semper  operante.  In  cute  dissecanda  a superiore  calcis  parte  prae- 
cipue cavendum  est,  ne  cutis  laedatur;  hic  adnotandum  est,  Fergusonium  pro- 
posuisse quaestionem,  anuon  praesteret,  cutem  hoc  loco  semper  incidere,  ut  de- 
inde pus  facilius  exire  possit  et  Duncan  tendinem  Achillis  ante  operationem  sub 
cute  dissecandam  esse  judicavit,  quo  facto  calcis  cutis  ab  ossibus  facilius  sol- 
veretur 2). 

III. 

Partibus  mollibus  bene  supra  repositis  chirurgus  manu  sinistra  pedem  com- 
prehendit cultrumque  in  partem  anteriorem  articuli  pedis  demittit  premendoque 


1)  1.  c. 

2)  Ferguson  1.  c.  pag.  394. 

magis  magisque  deorsum  pedem  ligamenta  dirimit  lateralia  persecandisque  poste- 
rioribus exarticulationem  perfecit.  Quae  actio  plerumque  facilis  est  praecipue 
parte  quadam  ligamentorum  ulceratione  destructa. 

IV. 

Partes  molles  ab  adjutore  aequaliter  retrahuntur  et  chirurgus  per  sectionem 
circularem  quae  adhuc  adhaerent  usque  ad  os  dirimit  idque  ita,  ut  haec  sectio 
circiter  unam  lineam  altius  quam  pars  cava  condyloidea  tibiae  ac  fibulae  fiat, 
nisi  ossa  erosa  altiorem  postulant  diremtionem.  Cui  sectioni  serrula  applicatur 
et  in  recta  directione  per  utrumque  os  ducitur  ita,  ut  in  utroque  una  circiter  li- 
nea partis  condyloideae  removeatur.  Quommodo  post  hanc  operationem  vulnus 
se  habeat  in  Tab,  I.  Fig.  2.  Tab.  II.  et  III.  exposui  omnesque  singulos  partes  in 
vulnere  adnotavi.  Syme  monet,  ut  quam  maxime  potest  arteria  tibialis  postica 
servetur,  ut  inferiorem  laciniam  sanguine  bene  muniat.  Commemorare  me  opor- 
tet nervum,  qui  in  eadem  tabula  videtur,  in  quibusdam  operationibus,  quas  in 
cadavere  perfeci  magis  ad  superius  dissectum  fuisse,  quum  dijudicare  non  audeam 
nuin  unum  vel  alterum  ad  operationis  eventum  magni  sit  mommenti.  In  opera- 
tione, quam  vivo  homini  adhibui  nervus  altius  fuit  dissectus,  qua  ex  re  tamen 
nihil  mali  post  operationem  consecutum  est. 

V. 

Arteriis  (tibialis  antica,  postica  et  peronea)  ligatis,  quod  facile  perficitur 
vulnereque  mundato  per  cutem  calcis  formatus  cucullus  supra  ossis  vulnus  ad 
superius  plicatur  et  suturis  (plerumque  quinque  sufficient)  vulneris  margine  su- 
periore conjungitur,  quam  conjunctionem  emplastra  adhaesiva  adjuvant,  primo 
a posteriore  ad  anterius  et  superius  et  tum  ab  una  ad  alteram  partem  super 
membrum  amputatum  applicata;  ante  usum  emplastri  adhaesivi  utile  est,  fasciam 
expulsivam  cruri  applicare,  non  ut  partes  molles  propellantur,  sed  quia  emplas- 
tra adhaesiva  multo  firmius  adhaerent  minusque  cutem  irritant.  Membro  ampu- 
tato linteo  carpto  obtecto  duo  transversa  splenia  applicantur,  quae  fascia  con- 
firmantur. 

Praeterea  cura  ex  generalibus  regulis  ut  post  omnem  amputationem  mode- 
randa est. 


Observatio. 

Valentinus  Leber,  Kirchheim  Bolandiae  in  provincia  Bavariae  rhenanae, 
31  annos  natus,  antea  semper  bona  usus  valetudine,  ante  3l/2  annos  coepit  ve- 
hementissimos  dolores  in  planta  pedis  sentire,  cujus  mali  originem  indicare  non 
poterat;  iisque  praecipue  noctu  vexabatur,  pes  tamen  externus  nullam  prodebat 
mutationem.  Dolores  quamvis  omnibus  adhibitis  remediis  magis  magisque  cres- 
cebant et  paulatim  intumescentia  apparebat  pedis  eaque  praecipue  in  interno  la- 
tere dorsi  pedis,  quae  jam  tum  ossa  tarsi  haud  dubie  insederat.  Hieme  1845/46 
locus  inflammatus  fluctuansque  in  interno  pedis  latere  cernebatur,  qui  post  breve 
tempus  erumpens  plures  fistulosos  sinus  aperturasque  efficiebat,  unde  non  mul- 
tum puris  effluebat.  Aegrotus  laborante  jam  duos  annos  pede  uti  non  poterat 
et  grallarum  ope  in  genu  incedebat.  Ad  has  locales  affectiones  mox  accesse- 
runt etiam  generalia  phtiseos  symptomata,  ut  horripilationes,  sudores  nocturni 
etc.  etc. ; ita  aegrotus,  qui  antea  robustissimus  fuerat  subito  macescere  coepit. 
Talis  Idib.  Jul.  184(i  in  Institutum  clinicum  chirurgicum  receptus  est.  Pede 
accuratissime  inspecto,  cujus  ossa  tarsi  omnia  carie  affecta  erant,  ut  indigatione 
post  operationem  intellectum  est,  amputatio  in  articulo  pedis  proponebatur,  cum 
jam  prius  amputatio  cruris  in  superiore  tertia  parte  illi  proposita  esset,  quae 
propter  causas  supra  memmoratas  adhibita  esset,  nisi  felici  casu  Edinburgi  no- 
vam illam  amputationem  in  articulo  pedis  cognovissem,  quam  hoc  in  exemplo 
a me  propositam  Pater  delectissimus  mihi  instituendam  concessit.  Eam  vices- 
simo  die  mensis  Julii  hujus  anui  ex  supra  relata  methodo  exsecutus  sum.  Ae- 
grotus affirmavit,  operationis  dolores  non  magnos  fuisse  neque  in  ea  difficulta- 
tes aut  impedimenta  ulla  mihi  se  objecerunt;  etenim  partes  molles  calcis  disse- 
care, quod  est  difficilimum  in  operatione  haud  fuit  difficile  multoque  facilius  fieri 
potuit,  quam  in  cadavere  totaque  operatio  tria  solummodo  duravit  minuta.  Qua- 

tuor  vasa  ligabantur  et  uterque  finis  ligaturarum  brevissime  abscidebatur,  quod 
quidem,  si  mihi  se  afferret  aliud  postea  exemplum,  non  faciam,  sed  ligaturas  via 
ad  vulnus  brevissima  educam,  quia  cura  totius  vulneris  per  primani  intentionem 
attingi  non  facile  potest  et  remanentes  ligaturarum  nodi,  qui  difficulter  educuntur, 
semper  novos  efficiunt  abscessus  curamque  vulneris  retardant.  Vulnere  aqua 
frigida  purgato  lacinia  dependens  (vide  Tab.  II.)  aliquantulum  contrahebatur  et 
optime  superiore  vulneris  margini  adaptabatur,  cui  quinque  suturis  affixa  est,  quo 
membrum  amputatum  accepit  formam  similem  inferiori  fini  crasso  grallarum.  Vul- 
neris conjunctio  emplastris  adhaesivis  adjuvabatur  et  vulnus,  ut  supra  (pag.  21) 
meunnoratum,  alligatum  est. 

Aegrotus  bene  pertulit  operationem  neque  doloribus  aliisve  molestiis  affi- 
ciebatur; prima  nocte  post  operationem  plures  horas  dormitabat,  pulsus  post 
operationem  semper  immutatus  et  sexaginta  ictus  in  singulis  fecit  minutis.  Quum 
aeger  optime  se  haberet  peculiaris  cura  non  fuit  necessaria.  Prima  deligatio 
usque  ad  diem  sextam  intacta  relinquebatur,  quo  die  haud  parva  transsudatio 
exstitit,  quae  quidem  novam  deligationem  non  postulasset,  nisi  vulnus  fuisset 
conjunctum  suturis.  Deligatioue  sublata  forma  membri  amputati  optima  fuit,  su- 
turae partesque  propinquae  omnes  immutatae  et  quum  membrum  amputatum  pre- 
mebatur nullum  paene  effluxit  pus  e vulnere;  in  interno  membri  amputati  latere 
vulnus  omnino  fuit  agglutinatum  et  in  utroque  vulneris  angulo  cutis  prominens 
paululum  contracta  planiorem  accepit  formam.  Vulnus  suturasque,  quae  optime 
se  habebant,  intacta  reliqui  et  octavo  demum  die  duas  lateralium  suturarum  re- 
liquasque  novo  die  removi.  Omnibus  suturis  remotis  lacinia  omnino  conferbuit 
in  profundo  et  solum  duae  ad  tres  exstiterunt  parvae  aperturae,  ex  quibus  ali- 
qua puris  pars  premente  digito  effluxit.  Ex  novo  die  membrum  amputatum  sin- 
gulis diebus  deligabatur,  quum  una  apertura  semper  puris  aliquid  efflueret  ex 
relictis  nodis  ligaturarum  oriens  , ita  cura  usque  ad  Idas  Septembres  continue- 
batur,  quo  die  nodus  ligaturae  apparuit,  quo  remoto  puris  secretio  omnino  desiit 

et  XV.  Sept.  membrum  amputatum  prorsus  fuit  cicatrice  obductum,  quod  fuit 
tempus  novem  hebdomadum  post  operationem.  Membrum  amputatum  induebat 
meliorem  formam  cicatrice  in  dies  magis  evalescente  et  anguli  cutis  in  utroque 
latere  prominentes  ad  ultimum  prorsus  evanuerunt  ita,  ut  cicatricis  longitudo  in- 
ter curam  quarta  parte  diminueretur  et  membrum  amputatum  plane  rotundam  ac 
nodosam  assumeret  formam,  ut  ex  Tab.  IV.  apparet.  Cutis  culcita,  quae  de- 
sectos ossium  fines  tegit,  crassitudinem  habet  trium  digitorum,  ita  ut  membrum 
amputatum  uno  solummodo  digito  brevius  sit,  si  membrum  extensum  est,  quam 
membrum  sanum;  quem  statum  membri  amputati  plures  medici  ac  chirurgi  ut 
Roux,  Bennet,  Textor  aliique  praesentes  cognoverunt  operationeinqne  appro- 
baverunt. 

Ex  bis  omnibus  magnam  licet  spem  de  bono  successu  hujus  operationis 
capere  nec  dubitare,  quin  post  aliquantum  temporis  homo  sine  ulla  molestia  ad- 
hibito tantum  conveniente  calceo  ipso  usus  membro  amputato  commodo  possit 
incedere. 

Qualis  huic  homini  pes  artificialis  et  calceus  fabricandus  sit,  id  definite  di- 
cere nunc  non  audeo,  quum  praestet  membro  amputato  bene  obducto  cicatrice 
pedem  accommodare  artificialem;  quamvis  calceum,  quo  iis,  quos  Syme  ampu- 
tavit, utuntur,  optime  convenire  intellexerim.  J) 

Qui  pes  artificialis  e levi  confectus  est  ligno,  spira  munitus  transverse  per 
eam  partem  ducta,  quae  digitorum  respondet  origini,  nullam  ceterum  utilitatem 
praebens,  quum  pes  fixus  impediat,  quominis  agere  possit.  Pes  ex  uno  fiat 
ligno.  Pars  concava  erit  in  calce  eaque  formae  membri  amputati  respondeat  et 
ad  anterius  posteriusque  in  duas  exeat  prominentias,  quae  dissectae  cornibus 
lunae  dimidiae  similes  sint.  Pes  corio  obductus  est  rupi  caprae,  quod  in  mar- 
ginibus cavitatis  sursum  ductum  et  ad  formam  partis  superioris  calceoli,  quem 

1)  Etiam  similis  pes  artificialis,  quem  ex  sua  methodo  Baudens  proposuit  hic  adhiberi  po- 
test. — Froriep  chirurgische  Kupfertafelu,  Tab.  350. 

mulieres  habent,  sectum  est,  similiter  atque  ille  iu  interno  latere  ita  constructus 
est,  ut  vinciri  possit  lingnlamque  habet  crasso  mollique  corio  magnumque  prae- 
bet commodum.  Nec  corrigiae  aut  fibulae  nec  alia  ejusmodi  opera  ferrea  in 
pede  sunt.  Cum  membri  amputati  sit  forma  et  ambitus  multo  major,  quam  cruris 
ambitus  corii  superioris  vinculum  perfecte  sufficit  ad  pedem  artificialem  firmiter  te- 
nendum. Rumpi  non  poterit,  quin  vinculum  aut  corium  rumpatur,  quum  tam  firmiter 
teneatur.  Hic  artificialis  pes  prius  effartus  fuit  interne  crasso  mollique  panno 
subsuto  , sed  experientia  docuit,  utilius  esse,  pedem  interne  non  obducere  sed 
membrum  amputatnm  farcire  duobus  pluribusve  soccis  e corio  factis  aut  lana, 
qui  ex  arbitrio  mutari  possent.  Calceo  ita  constructo  amputatis  bacculi  ope 
quin  etiam  sine  eo  diutius  poterit  ambulare  et  sine  incommodo  scalas  adscen- 
dere  et  descendere,  quod  Edinburgi  ego  ipse  vidi.  *) 

Ceterum  indicare  hic  liceat,  me  aliquanto  eventus  hujus  operationis  accura- 
tius acturum  esse.  Optandum  est,  ut  quam  primum  hoc  amputationis  genus  ger- 
manicis  probetur  Chirurgis  et  in  Germania  incrementa  capiat. 


1)  Monthly  Journal  of  Medical  Science.  New  Series.  August  1846.  pag.  83. 

